АҞӘА, жьҭаара 13 — Sputnik. Атеррористтә гәыԥ "Исламское государство" алахәылацәа, атеррористцәа-аҽшьыҩцәа хҩык шьамтәылатәи апровинциа Хасака аҟны рыҽԥыржәеит. Аԥжәара иахҟьаны иҭахеит жәаҩыла аҭынч уааԥсыра. Абри атәы аанацҳауеит Sputnik Беларусь.
Курдистан Аџьар ҟаԥшь адыррақәа рыла 50-ҩык ауааԥсыра ҭахеит. Аиҳаракгьы иҭахаз аҳәсақәеи ахәыҷқәеи роуп. Дара апровинциа Деир-ез-Зор аҟынтәи ахҵәаҩцәа иреиуоуп.
Агәыԥ "Исламское государство" адунеи атәылақәа жәпак рҟны аҟазаара азин ыҟам. Иара алахәылацәа имҩаԥыргоит атерактқәа. Урҭ ирыхҟьаны иҭахоит аиҳарак аҭынч уааԥсыра.